title: Rozhodnutie Rady z 29. júna 2000 o založení Výboru pre sociálnu ochranu

text:
Dôležité právne oznámenie

|

32000D0436

Úradný vestník L 172 , 12/07/2000 S. 0026 - 0027

		Rozhodnutie Radyz 29. júna 2000o založení Výboru pre sociálnu ochranu(2000/436/ES)RADA EURÓPSKEJ ÚNIE,so zreteľom na Zmluvu o založení Európskeho hospodárskeho spoločenstva a najmä na jej článok 202,keďže:(1) Vo svojom oznámení "spoločná stratégia modernizácie sociálnej ochrany" zo 14. júla 1999 Komisia navrhla posilnenie spolupráce v oblasti sociálnej ochrany, okrem iného založením skupiny zástupcov na vysokej úrovni.(2) Vo svojej rezolúcii zo 16. februára 2000 o oznámení Komisie o spoločnej stratégii modernizácie sociálnej ochrany Európsky parlament privítal oznámenie Komisie a vytvorenie takejto skupiny.(3) Vo svojich záveroch zo 17. decembra 1999 o posilnení spolupráce pri modernizácii a zlepšovaní sociálnej ochrany [1], Rada podčiarkla potrebu spolupráce pri modernizácii sociálnej ochrany založenej na štrukturálnom a stálom dialógu, dôsledkoch a výmene informácií, skúseností a dobrej praxe medzi členskými štátmi.(4) Rada v tých istých záveroch:- podporila návrh Komisie vytvoriť mechanizmus na posilnenie spolupráce uskutočňovanej prácou skupiny zástupcov na vysokej úrovni pri realizácii tejto činnosti,- podčiarkla, že táto spolupráca by mala zahŕňať všetky formy sociálnej ochrany a mala by pomôcť členským štátom, kde je to potrebné, zlepšiť a posilniť ich systémy sociálnej ochrany v súlade s ich národnými prioritami a pripomenula právomoc členských štátov organizovať a financovať sociálnu ochranu,- považovala za osobitne dôležité, aby táto nová spolupráca smerom k zlepšeniu a modernizácii sociálnej ochrany bola koherentným opatrením, paralelným a interaktívnym s európskou stratégiou zamestnanosti ako aj s makroekonomickým dialógom,- schválila štyri všeobecné ciele tak, ako ich určila Komisia: mať platenú prácu a zabezpečený bezpečný príjem, mať bezpečné dôchodky a dlhodobo financované dôchodkové systémy, podporovať sociálne začlenenie a zabezpečiť vysokú kvalitu a dlhodobé financovanie zdravotnej starostlivosti a uznala, že aspekty súvisiace s financovaním sú spoločné pre všetky ciele,- zdôraznila, že rovnosť medzi ženami a mužmi sa musí stať súčasťou všetkých činností zameraných na uvedené štyri ciele a- podčiarkla úlohu sociálnych partnerov pri modernizácii procesu sociálnej ochrany.(5) Závery zasadnutia Európskej rady v Lisabone z 23. a 24. marca 2000 uznali dôležitosť sociálnej ochrany v ďalšom vývoji a modernizácii aktívneho a dynamického štátneho blahobytu v Európe a vyzvala Radu posilniť spoluprácu medzi členskými štátmi výmenou skúseností a dobrej praxe pomocou zdokonalených informačných sietí, ktoré sú základnými nástrojmi v tejto oblasti.(6) Na podporu tejto spolupráce Európska rada na zasadnutí v Lisabone pridelila skupine zástupcov na vysokej úrovni určité kľúčové úlohy, najmä ako prvú prioritu:- pripraviť štúdiu o budúcom vývoji sociálnej ochrany z dlhodobého hľadiska, venujúc osobitnú pozornosť dlhodobému financovaniu dôchodkových systémov a- zúčastniť sa stanovovania primeraných cieľov a tvorby ukazovateľov na podporu realizácie úsilia členských štátov a Európskej únie na podporu sociálneho začlenenia.(7) Je vhodné naďalej pokračovať v práci, ktorú začala dočasná skupina zástupcov na vysokej úrovni zriadená na základe vyššie uvedených záverov Rady tým, že sa nahradí Poradným výborom v súlade s týmto rozhodnutím,ROZHODLA TAKTO:Článok 11. Týmto sa zriaďuje Poradný výbor pre sociálnu ochranu (ďalej len "výbor") na posilnenie spolupráce medzi členskými štátmi v oblasti politiky sociálnej ochrany, v úplnej zhode so zmluvou a s náležitým zreteľom na právomoci inštitúcií a orgánov spoločenstva.2. Úlohou výboru je:- monitorovať rozvoj politík sociálnej ochrany v členských štátoch a spoločenstve,- podporovať výmenu informácií, skúseností a dobrej praxe medzi členskými štátmi a s Komisiou,- bez toho, aby bol dotknutý článok 207 zmluvy, pripraviť výročnú správu o sociálnej ochrane, ktorá má byť predložená Rade, kde sa bude uvádzať rozvoj politiky s ohľadom na dosahovanie cieľov, ktoré určila Rada.Na žiadosť Rady alebo Komisie alebo na základe vlastného podnetu, výbor môže pripraviť aj iné správy alebo stanoviská alebo vykonať inú prácu v rozsahu svojej kompetencie.3. Ak je to vhodné, výbor pracuje v spolupráci s ostatnými príslušnými orgánmi a výbormi, ktoré sa zaoberajú otázkami sociálnej a hospodárskej politiky, ako napríklad Výbor pre zamestnanosť a Výbor pre hospodársku politiku.4. Pri plnení svojho mandátu výbor môže budovať vhodné kontakty so sociálnymi partnermi.Článok 21. Výbor sa skladá z dvoch zástupcov, ktorých menuje každý členský štát a dvoch zástupcov Komisie. Týmto zástupcom môžu pomáhať dvaja náhradní členovia.2. Výbor môže osloviť externých odborníkov, ak je to vhodné vzhľadom na jeho program.Článok 31. Výbor si zo zástupcov členských štátov volí predsedu na dva roky. Toto obdobie sa neobnovuje.2. Predsedovi pomáhajú štyria podpredsedovia, z ktorých dvoch volí výbor spomedzi svojich členov na obdobie dvoch rokov. Tretí je zástupca členského štátu, ktorý predsedá Rade a štvrtý bude zástupca z členského štátu, ktorý bude predsedať Rade v nasledujúcom období.3. Komisia analyticky a organizačne podporuje výbor. Určí jedného zo svojich členov za tajomníka, ktorý bude konať podľa pokynov výboru, keď bude pomáhať výboru pri vykonávaní jeho úloh. Komisia je v spojení s Generálnym sekretariátom Rady, pokiaľ ide o konanie zasadnutí.4. Výbor ustanoví svoj rokovací poriadok.5. Zasadnutia výboru zvoláva predseda na základe jeho/jej podnetu alebo na požiadanie najmenej polovice členov výboru.Článok 4Výbor môže poveriť štúdiom osobitných otázok svojich náhradných členov alebo môže na tento účel zakladať pracovné skupiny. V takých prípadoch predsedníctvo vykonáva člen alebo náhradný člen výboru alebo zástupca Komisie menovaný výborom. Pracovné skupiny môžu požiadať o pomoc expertov.Článok 5Dočasná pracovná skupina zástupcov na vysokej úrovni založená na základe záverov Rady zo 17. decembra 1999 ukončí svoju činnosť v deň prvého zasadnutia výboru založeného týmto rozhodnutím. Prvé zasadnutie výboru sa uskutoční najneskôr šesť mesiacov od dátumu prijatia tohto rozhodnutia.V Luxemburgu 29. júna 2000Za RadupredsedaM. Arcanjo[1] Ú. v. ES C 8, 12.1.2000, s. 7.--------------------------------------------------


title: 2008/173/ES: Rozhodnutie Rady z  18. februára 2008 o skúškach Schengenského informačného systému druhej generácie (SIS II)

text:
               1.3.2008

               SK

               Úradný vestník Európskej únie

               L 57/14

      ROZHODNUTIE RADY

   z 18. februára 2008
   o skúškach Schengenského informačného systému druhej generácie (SIS II)
   (2008/173/ES)
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na rozhodnutie Rady 2001/886/SVV zo 6. decembra 2001 o vývoji druhej generácie Schengenského informačného systému (SIS II) (1), a najmä na jeho článok 4 písm. c) a článok 6 ods. 6,
   so zreteľom na návrh Komisie,
   keďže:

               (1)

               Komisia bola poverená vývojom druhej generácie Schengenského informačného systému (SIS II) podľa nariadenia Rady (ES) č. 2424/2001 zo 6. decembra 2001 o vývoji druhej generácie Schengenského informačného systému (SIS II) (2) a rozhodnutia 2001/886/SVV. Požiadavky na sieť pre vývoj SIS II boli ustanovené rozhodnutím Komisie 2007/170/ES zo 16. marca 2007, ktorým sa ustanovujú sieťové požiadavky na Schengenský informačný systém II (1. pilier) (3) a rozhodnutím Komisie 2007/171/ES zo 16. marca 2007, ktorým sa ustanovujú sieťové požiadavky na Schengenský informačný systém II (3. pilier) (4).

               (2)

               Schengenský informačný systém druhej generácie (SIS II) bol zriadený nariadením Európskeho parlamentu a Rady (ES) č. 1987/2006 (5) a rozhodnutím Rady 2007/533/SVV (6) o zriadení, prevádzke a využívaní Schengenského informačného systému druhej generácie. Uvedené akty ani ich záverečné ustanovenia nie sú týmto rozhodnutím dotknuté.

               (3)

               Uvedené záverečné ustanovenia vymedzujú podmienky, ktoré umožnia Rade, aby jednomyseľným hlasovaním svojich členov, ktorí zastupujú vlády členských štátov zúčastnených na SIS 1+, stanovila dátum uplatňovania uvedených aktov. Okrem iného sa v nich ustanovuje, že Komisia má vyhlásiť, že úspešne dokončila komplexnú skúšku SIS II, ako sa uvádza v článku 55 ods. 3 písm. c) nariadenia (ES) č. 1987/2006 a v článku 71 ods. 3 písm. c) rozhodnutia 2007/533/SVV, ktorú vykoná Komisia spolu s členskými štátmi, a prípravné orgány Rady majú odsúhlasiť navrhovaný výsledok skúšky a potvrdiť, že úroveň funkčnosti SIS II je minimálne rovnocenná s úrovňou SIS 1+.

               (4)

               Je zrejmé, že toto rozhodnutie by sa malo v budúcnosti doplniť prijatím príslušných právnych predpisov, ktorými sa podrobne upraví organizácia a koordinácia komplexnej skúšky SIS II, ktorá by sa mala vykonať prostredníctvom úplnej spolupráce členských štátov a Komisie. Za CS-SIS by mala zodpovedať výlučne Komisia.

               (5)

               Je potrebné vykonať skúšky, aby sa posúdilo, či SIS II môže fungovať v súlade s technickými požiadavkami a požiadavkami na funkčnosť ustanovenými v právnych nástrojoch týkajúcich sa SIS II.

               (6)

               Skúškami by sa mali posúdiť aj požiadavky nesúvisiace s funkčnosťou, ako je napríklad robustnosť, dostupnosť a výkonnosť.

               (7)

               Je potrebné, aby Komisia otestovala, či centrálny SIS II možno pripojiť na vnútroštátne systémy členských štátov, pričom členské štáty zapojené do SIS 1+ by mali prijať potrebné technické opatrenia na spracúvanie údajov SIS II a výmenu doplňujúcich informácií.

               (8)

               Je potrebné ďalej spresniť úlohy, ktoré členské štáty a Komisia musia plniť v súvislosti s realizáciou určitých skúšok SIS II.

               (9)

               Je potrebné ustanoviť požiadavky na vymedzenie, vypracovanie a uplatňovanie špecifikácií skúšok a spôsob, akým by sa mali skúšky validovať.

               (10)

               SIS II možno sprevádzkovať až potom, čo všetky členské štáty úplne zapojené do SIS 1+ prijmú potrebné opatrenia na spracúvanie údajov SIS II. Z tohto dôvodu by sa mali dokumentovať prípady, v ktorých sa členské štáty nazdávajú, že skúšky nebolo možné dokončiť úspešne.

               (11)

               Výbor, ktorý pomáhal Komisii počas vývoja SIS II, uvedený v článku 6 rozhodnutia 2001/886/SVV nezaujal k navrhovaným opatreniam Komisie kladné stanovisko. Komisia preto v súlade s článkom 6 ods. 5 rozhodnutia 2001/886/SVV predložila Rade návrh týkajúci sa opatrení, ktoré sa majú vykonať, a informovala Európsky parlament.

               (12)

               Spojené kráľovstvo sa na tomto rozhodnutí zúčastňuje v súlade s článkom 5 Protokolu, ktorým sa začleňuje schengenské acquis do rámca Európskej únie, pripojeného k Zmluve o Európskej únii a Zmluve o založení Európskeho spoločenstva, a článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (7).

               (13)

               Írsko sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, pripojeného k Zmluve o Európskej únii, a Zmluve o založení Európskeho spoločenstva a článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (8).

               (14)

               Pokiaľ ide o Island a Nórsko, toto rozhodnutie rozvíja ustanovenia schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis
                   (9), ktoré patria do oblasti uvedenej v článku 1 bode G rozhodnutia Rady 1999/437/ES (10) o určitých vykonávacích predpisoch k uvedenej dohode.

               (15)

               Pokiaľ ide o Švajčiarsko, toto rozhodnutie rozvíja ustanovenia schengenského acquis v zmysle Dohody uzavretej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (11), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutí Rady 2008/149/SVV (12) a 2008/146/ES (13) o uzavretí uvedenej dohody v mene Európskej únie a v mene Európskeho spoločenstva,

         ROZHODLA TAKTO:
   Článok 1
   Špecifikácie určitých skúšok SIS II týkajúcich sa centrálneho SIS II, komunikačnej infraštruktúry a interakcie medzi centrálnym SIS II a vnútroštátnymi systémami (N.SIS II), a najmä ich rozsah a ciele, požiadavky na ne a ich priebeh sa ustanovujú tak, ako je uvedené v prílohe.
   Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 18. februára 2008

            Za Radu

            predseda

         D. RUPEL

      (1)  Ú. v. ES L 328, 13.12.2001, s. 1. Rozhodnutie zmenené a doplnené rozhodnutím 2006/1007/SVV (Ú. v. EÚ L 411, 30.12.2006, s. 78, korigendum v Ú. v. EÚ L 27, 2.2.2007, s. 43).

      (2)  Ú. v. ES L 328, 13.12.2001, s. 4. Nariadenie zmenené a doplnené nariadením (ES) č. 1988/2006 (Ú. v. EÚ L 411, 30.12.2006, s. 1, korigendum v Ú. v. EÚ L 27, 2.2.2007, s. 3).

      (3)  Ú. v. EÚ L 79, 20.3.2007, s. 20.

      (4)  Ú. v. EÚ L 79, 20.3.2007, s. 29.

      (5)  Ú. v. EÚ L 381, 28.12.2006, s. 4.

      (6)  Ú. v. EÚ L 205, 7.8.2007, s. 63.

      (7)  Ú. v. ES L 131, 1.6.2000, s. 43.

      (8)  Ú. v. ES L 64, 7.3.2002, s. 20.

      (9)  Ú. v. ES L 176, 10.7.1999, s. 36.

      (10)  Ú. v. ES L 176, 10.7.1999, s. 31.

      (11)  Ú. v. EÚ L 53, 27.2.2008, s. 52.

      (12)  Ú. v. EÚ L 53, 27.2.2008, s. 50.

      (13)  Ú. v. EÚ L 53, 27.2.2008, s. 1.

      PRÍLOHA
      1.   ROZSAH SKÚŠOK SIS II
      Cieľom určitých skúšok SIS II uvedených v tomto rozhodnutí je preukázať, že centrálny SIS II, komunikačná infraštruktúra a interakcia medzi centrálnym SIS II a vnútroštátnymi systémami (N.SIS II) (okrem systémov Bulharska a Rumunska) (1) fungujú v súlade s technickými požiadavkami a požiadavkami na funkčnosť ustanovenými v právnych nástrojoch týkajúcich sa SIS II.
      Cieľom týchto skúšok SIS II je tiež preukázať, že centrálny SIS II, komunikačná infraštruktúra a interakcia medzi centrálnym SIS II a vnútroštátnymi systémami (N.SIS II) dokážu fungovať aj v súlade s požiadavkami, ktoré nesúvisia s funkčnosťou, ako je napríklad robustnosť, dostupnosť a výkonnosť.
      2.   PODROBNÝ PRIEBEH, ROZSAH A ORGANIZÁCIA SKÚŠOK SIS II
      Poradie skúšok, ich cieľ, rozsah a ich organizácia sa stanovujú takto:

                  Prvá fáza skúšok sa týka testovania konektivity a odolnosti komunikačnej infraštruktúry SIS II.

                  Druhá fáza skúšok sa týka testovania centrálneho SIS II bez N.SIS II.

                  Tretia fáza skúšok sa týka testovania centrálneho SIS II s niektorými N.SIS II a testovania súladu jednotlivých vnútroštátnych systémov so špecifikáciami uvedenými v referenčnej verzii dokumentu o riadení prepojenia (ICD).

            Správy o výsledkoch skúšok podáva výboru pre SIS II ním zriadená poradná skupina pre skúšky (2). Poradná skupina pre skúšky identifikuje, kategorizuje a opisuje všetky zistené problémy a navrhuje možné riešenia. Útvary Komisie a odborníci z členských štátov poskytujú poradnej skupine pre skúšky všetky informácie, ktoré potrebuje na plnenie svojich úloh.
      2.1.   Dokumentácia o skúškach
      Komisia vymedzí podrobné špecifikácie skúšok. Komisia poskytne zúčastneným členským štátom návrh a konečnú verziu špecifikácií skúšok a ustanovenia o riadení a koordinácii skúšok podľa časového plánu dohodnutého s odborníkmi z členských štátov.
      2.2.   Koordinácia skúšok
      Všetky skúšky stanovené v dokumentácii o skúškach koordinuje Komisia. Na tento účel úzko spolupracuje s poradnou skupinou pre skúšky.
      2.3.   Vykonávanie skúšok
      Komisia vykonáva skúšky spolu so zúčastnenými členskými štátmi na základe špecifikácií skúšok a v súlade s časovým plánom dohodnutým Komisiou spolu s odborníkmi z členských štátov a preukazuje, že výsledky skúšok zodpovedajú výsledkom uvedeným v špecifikáciách skúšok.
      Pokiaľ ide o skúšky súladu N.SIS II, každý členský štát s podporou Komisie zodpovedá za vykonanie skúšok a zabezpečenie ich plynulého priebehu podľa dohodnutého časového plánu.
      2.4.   Akceptovanie skúšok
      Poradná skupina pre skúšky podáva výboru pre SIS II správy o výsledkoch niektorých skúšok. Poradná skupina pre skúšky identifikuje, kategorizuje a opisuje všetky zistené problémy a navrhuje možné riešenia. Útvary Komisie a odborníci z členských štátov poskytujú poradnej skupine pre skúšky všetky informácie, ktoré potrebuje na plnenie svojich úloh.
      O úspešnom dokončení niektorých skúšok SIS II rozhodne Komisia, pričom zohľadní názory, ktoré vyjadria odborníci členských štátov v rámci výboru pre SIS II.
      Ak sa podľa dokumentácie o skúškach rozdeľujú skúšky na samostatné fázy, Komisia informuje členské štáty o výsledkoch každej fázy pred začiatkom nasledujúcej fázy.
      Akceptovanie skúšok súladu N.SIS II sa uskutoční na základe správy vypracovanej odborníkom vymenovaným členskými štátmi, ktorá bude obsahovať podrobnú analýzu výsledkov skúšok a závery týkajúce sa validácie vnútroštátnych systémov členských štátov.
      Ak sa členský štát nazdáva, že skúšky nebolo možné dokončiť úspešne, mala by sa táto skutočnosť uviesť v správe.
      2.5.   Skúšky komunikačnej infraštruktúry
      Cieľom tejto skúšky je preukázať, že komunikačná infraštruktúra SIS II až po jednotné národné rozhranie (NI-SIS) môže fungovať v súlade s požiadavkami ustanovenými v rozhodnutiach 2007/170/ES a 2007/171/ES. Táto skúška zahŕňa testovanie konektivity a odolnosti komunikačnej infraštruktúry SIS II medzi CS-SIS a jednotlivými NI-SIS, medzi CS-SIS a záložnou CS-SIS, ako aj testovanie odolnosti miestnych národných rozhraní (LNI) a, ak existujú, záložných miestnych národných rozhraní (BLNI).
      2.6.   Centrálny SIS II a skúšky súladu vnútroštátnych systémov
      Cieľom celého súboru skúšok centrálneho SIS II je zistiť, či centrálny SIS II spĺňa špecifikácie funkčnosti i špecifikácie, ktoré s funkčnosťou nesúvisia, vymedzené v referenčnej verzii ICD (dokumentu o riadení prepojenia) a v DTS (podrobných technických špecifikáciách).
      Cieľom skúšok súladu N.SIS II je zabezpečiť kompatibilitu jednotlivých N.SIS II s CS-SIS a overiť súlad vnútroštátnych systémov s referenčnou verziou dokumentu o riadení prepojenia. Skúšky súladu N.SIS II môžu prebiehať paralelne so skúškami centrálneho SIS II.
      Po úspešnom dokončení niektorých skúšok SIS II informuje Komisia odborníkov z členských štátov vo výbore pre SIS II o tom, že výsledky skúšok komunikačnej infraštruktúry a skúšok centrálneho SIS II zodpovedajú výsledkom uvedeným v špecifikáciách skúšok.
      Po úspešnom dokončení niektorých skúšok SIS II vytvorí Komisia pre centrálny SIS II migračné prostredie. Toto prostredie musí byť stabilné a vhodné na použitie na migráciu.
      3.   REFERENČNÁ VERZIA DOKUMENTU O RIADENÍ PREPOJENIA (ICD) A REFERENČNÁ VERZIA PODROBNÝCH TECHNICKÝCH ŠPECIFIKÁCIÍ (DTS) NA VYKONANIE SKÚŠOK
      Centrálny SIS II a vnútroštátne systémy (N.SIS II) v každom členskom štáte sa testujú na základe rovnakých špecifikácií.
      V podrobných technických špecifikáciách vypracovaných Komisiou sa vymedzia špecifikácie funkčnosti centrálneho SIS II i špecifikácie, ktoré s jeho funkčnosťou nesúvisia.
      V dokumente o riadení prepojenia vypracovanom Komisiou sa vymedzí prepojenie medzi centrálnym SIS II a vnútroštátnymi systémami. Dokument bude obsahovať technické špecifikácie interakcie medzi systémami, pokiaľ ide o údaje a zasielané správy, používané protokoly, časovanie a poradie udalostí.
      Špecifikácie uvedené v ICD a DTS sa počas určitého obdobia nemenia a termíny aktualizácie obidvoch systémov sa stanovia v pláne vydávania verzií, v ktorom sa stanoví referenčná verzia pre danú fázu skúšky. Problémy zistené pri skúškach sa musia nahlásiť, analyzovať a riešiť v súlade s plánom riadenia vydávania verzií a súvisiacim plánom riadenia zmien. Plán riadenia vydávania verzií a súvisiaci plán riadenia zmien poskytuje Komisia, pričom zohľadňuje stanoviská odborníkov z členských štátov.
      4.   PRIEBEŽNÁ A ZÁVEREČNÁ SPRÁVA O VÝSLEDKOCH JEDNOTLIVÝCH FÁZ SKÚŠOK
      Komisia pravidelne vypracúva správy o stave skúšok. Správy obsahujú informácie o fáze, ktorou je potrebné zaoberať sa v danom momente, a o tom, ktoré členské štáty túto fázu dokončili, začali alebo zatiaľ nezačali. Ak sa spozoruje akékoľvek ovplyvnenie harmonogramu projektu, malo by sa zaznamenať spolu s jeho príčinou.
      Komisia po dokončení každej fázy skúšok vypracuje správu o jej výsledkoch, akýchkoľvek problémoch, ktoré zistí, a možných riešeniach. Ak sa členský štát nazdáva, že skúšky nebolo možné dokončiť úspešne, zaznamená túto skutočnosť aj s dôvodmi v poznámke určenej do zápisnice.

         (1)  Pokiaľ ide o ostatné členské štáty, ktoré sa nezúčastňujú na systéme SIS 1+, ako Cyprus, ich účasťou na skúškach SIS II uvádzaných v tomto rozhodnutí nie je dotknuté akékoľvek budúce rozhodnutie Rady o úplnom uplatňovaní SIS II.

         (2)  Poradná skupina pre skúšky vytvorená 27. apríla 2007 podľa článku 7 rokovacieho poriadku výboru pre SIS II podáva tomuto výboru správy. Podáva ich po ukončení každej časti skúšky s cieľom pomôcť pri príprave akceptovania skúšok SIS II.


title: Rozhodnutie Rady z 27. novembra 2003 o splnomocnení členských štátov, ktoré sú zmluvnými stranami Parížskeho dohovoru o zodpovednosti tretích strán v oblasti jadrovej energie z 29. júla 1960, na podpísanie protokolu, ktorým sa mení a dopĺňa tento dohovor, v záujme Európskeho spoločenstva

text:
Dôležité právne oznámenie

|

32003D0882

Úradný vestník L 338 , 23/12/2003 S. 0030 - 0031

		Rozhodnutie Radyz 27. novembra 2003o splnomocnení členských štátov, ktoré sú zmluvnými stranami Parížskeho dohovoru o zodpovednosti tretích strán v oblasti jadrovej energie z 29. júla 1960, na podpísanie protokolu, ktorým sa mení a dopĺňa tento dohovor, v záujme Európskeho spoločenstva(2003/882/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä jej článok 61 písm. c) a článok 67 ods. 5 v súvislosti s prvým pododsekom jej článku 300 ods. 2,so zreteľom na návrh Komisie,keďže:(1) protokol, ktorým sa mení a dopĺňa dohovor z 29. júla 1960 o zodpovednosti tretích strán v oblasti jadrovej energie, v znení dodatkového protokolu z 28. januára 1964 a protokolu zo 16. novembra 1982 (ďalej len "Parížsky dohovor"), bol dojednaný s cieľom zlepšiť náhradu škody pre obete, ktoré boli postihnuté jadrovou haváriou. Umožňuje zvýšenie čiastok ručenia a rozšírenie systému jadrového ručenia tretích strán na škody na životnom prostredí;(2) Komisia v súlade s pokynmi Rady na vyjednávanie z 13. septembra 2002 dojednala tento protokol o zmenách a doplneniach Parížskeho dohovoru pre záležitosti patriace do pôsobnosti Európskeho spoločenstva. Pokyny Rady na vyjednávanie však nestanovujú dojednanie klauzuly umožňujúcej pristúpenie spoločenstva k tomuto protokolu;(3) zmluvné strany Parížskeho dohovoru protokol nakoniec prijali. Text protokolu je v súlade s pokynmi Rady na vyjednávanie;(4) spoločenstvo má výlučnú právomoc so zreteľom na meniaci a doplňujúci článok 13 Parížskeho dohovoru, ak by takáto zmena nepriaznivo ovplyvnila pravidlá ustanovené v nariadení Rady (ES) č. 44/2001 z 22. decembra 2000 o jurisdikcii, uznávaní a výkone rozsudkov v občianskych a obchodných veciach [1]. Členské štáty si ponechajú svoju jurisdikciu vo veciach, na ktoré sa vzťahuje protokol, ktoré nemajú nepriaznivý vplyv na právne predpisy spoločenstva. Vzhľadom na predmet a cieľ protokolu o zmenách a doplneniach nie je možné oddeliť prijatie ustanovení tohto protokolu, ktoré patria do jurisdikcie spoločenstva, od ustanovení, ktoré patria do jurisdikcie členských štátov;(5) protokol o zmenách a doplneniach k Parížskemu dohovoru je dôležitý najmä so zreteľom na záujmy spoločenstva a jeho členských štátov, pretože zlepšuje náhrady za škody spôsobené jadrovými haváriami;(6) Parížsky dohovor a jeho protokol o zmenách a doplneniach nie sú otvorené pre účasť regionálnych organizácii. Spoločenstvo následkom toho nemôže podpísať alebo ratifikovať protokol alebo k nemu pristúpiť. Za týchto okolností, a len veľmi výnimočne, je opodstatnené, že členské štáty podpíšu tento protokol v záujme spoločenstva;(7) tri členské štáty, konkrétne Rakúsko, Írsko a Luxembursko, však nie sú zmluvnými stranami Parížskeho dohovoru. Vzhľadom na to, že protokolom sa mení a dopĺňa Parížsky dohovor, že nariadenie (ES) č. 44/2001 oprávňuje členské štáty, ktoré sú viazané týmto dohovorom, aj naďalej uplatňovať tieto pravidlá na jurisdikciu v ňom ustanovenú a že protokol podstatne neupravuje pravidlá o jurisdikcii dohovoru, je objektívne opodstatnené, že toto rozhodnutie by sa malo adresovať iba tým členským štátom, ktoré sú zmluvnými stranami Parížskeho dohovoru; Rakúsko, Írsko a Luxembursko sa v súlade s tým aj naďalej budú spoliehať na predpisy spoločenstva obsiahnuté v nariadení (ES) č. 44/2001 a uplatňovať ich v oblasti, na ktorú sa vzťahuje Parížsky dohovor a protokol, ktorým sa tento dohovor mení a dopĺňa;(8) členské štáty, ktoré sú zmluvnými stranami Parížskeho dohovoru by preto mali v záujme spoločenstva a za podmienok stanovených v tomto rozhodnutí podpísať protokol, ktorým sa mení a dopĺňa Parížsky dohovor, s možnosťou jeho neskoršieho uzatvorenia. Takýto podpis nemá vplyv na pozíciu Rakúska, Írska a Luxemburska;(9) následkom toho ustanovenia protokolu, pokiaľ ide o Európske spoločenstvo, budú uplatňovať iba tie členské štáty, ktoré sú v súčasnosti zmluvnými stranami Parížskeho dohovoru a nebudú mať vplyv na pozíciu Rakúska, Írska a Luxemburska;(10) Spojené kráľovstvo a Írsko sú viazané nariadením (ES) č. 44/2001, a teda sa zúčastňujú prijatia tohto rozhodnutia;(11) v súlade s článkami 1 a 2 protokolu o pozícii Dánska pripojeného k Zmluve o Európskej únii a Zmluve o založení Európskeho spoločenstva sa Dánsko nezúčastňuje na prijatí tohto rozhodnutia, nie je ním viazané a ani nepodlieha jeho uplatňovaniu,PRIJALA TOTO ROZHODNUTIE:Článok 11. Bez dopadu na právomoci spoločenstva by členské štáty, ktoré sú v súčasnosti zmluvnými stranami Parížskeho dohovoru, mali v záujme Európskeho spoločenstva podpísať protokol, ktorým sa mení a dopĺňa Parížsky dohovor, s možnosťou jeho neskoršieho uzatvorenia. Takýto podpis nemá vplyv na pozíciu Rakúska, Írska a Luxemburska.2. Text protokolu, ktorým sa mení a dopĺňa Parížsky dohovor je pripojený k tomuto rozhodnutiu.3. Na účely tohto rozhodnutia termín "členský štát" znamená všetky členské štáty s výnimkou Rakúska, Dánska, Írska a Luxemburska.Článok 2Členské štáty sa snažia podpísať protokol pred 31. decembrom 2003.Článok 3Členské štáty pri podpisovaní protokolu o zmenách a doplneniach Parížskeho dohovoru písomne informujú generálneho tajomníka Organizácie pre hospodársku spoluprácu a rozvoj, že podpisovanie sa uskutočnilo v súlade s týmto rozhodnutím.Článok 4Toto rozhodnutie je adresované členským štátom v súlade so Zmluvou o založení Európskeho spoločenstva.V Bruseli 27. novembra 2003Za RadupredsedaR. Castelli[1] Ú. v. ES L 12, 16.1.2001, s. 1--------------------------------------------------


title: 2008/191/ES: Rozhodnutie Rady z  18. februára 2008 o uzavretí Dohody medzi Európskym spoločenstvom a Libanonskou republikou o určitých aspektoch leteckých služieb

text:
               5.3.2008

               SK

               Úradný vestník Európskej únie

               L 60/25

      ROZHODNUTIE RADY

   z 18. februára 2008
   o uzavretí Dohody medzi Európskym spoločenstvom a Libanonskou republikou o určitých aspektoch leteckých služieb
   (2008/191/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rozhodnutím z 5. júna 2003 Rada splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou Spoločenstva.

               (2)

               Komisia prerokovala v mene Spoločenstva dohodu s Libanonskou republikou o určitých aspektoch leteckých služieb v súlade s mechanizmami a smernicami uvedenými v prílohe k rozhodnutiu z 5. júna 2003.

               (3)

               Táto dohoda bola podpísaná v mene Spoločenstva s výhradou jej možného neskoršieho uzavretia v súlade s rozhodnutím Rady 2006/543/ES (2).

               (4)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Libanonskou republikou o určitých aspektoch leteckých služieb.
   Článok 2
   Týmto sa predseda Rady poveruje určiť osobu splnomocnenú na vykonanie oznámenia podľa článku 8 ods. 1 dohody.

      V Bruseli 18. februára 2008

            Za Radu

            predseda

         D. RUPEL

      (1)  Stanovisko zo 6. septembra 2005 (zatiaľ neuverejnené v úradnom vestníku).

      (2)  Ú. v. EÚ L 215, 5.8.2006, s. 15.


title: 2009/226/ES: Rozhodnutie Európskeho parlamentu z  22. apríla 2008 o účtovnej závierke Európskej železničnej agentúry za rozpočtový rok 2006

text:
               31.3.2009

               SK

               Úradný vestník Európskej únie

               L 88/216

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskej železničnej agentúry za rozpočtový rok 2006
   (2009/226/ES)
   EURÓPSKY PARLAMENT,
   so zreteľom na konečnú účtovnú závierku Európskej železničnej agentúry za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0123/2008),

               1.

               berie na vedomie konečnú účtovnú závierku Európskej železničnej agentúry pripojenú k správe Dvora audítorov;

               2.

               schvaľuje účtovnú závierku Európskej železničnej agentúry za rozpočtový rok 2006;

               3.

               poveruje svojho predsedu, aby toto rozhodnutie postúpil výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 54.

      (2)  Ú. v. EÚ C 309, 19.12.2007, s. 67.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady 2012/291/SZBP z  5. júna 2012 , ktorým sa mení, dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               6.6.2012

               SK

               Úradný vestník Európskej únie

               L 146/46

         ROZHODNUTIE RADY 2012/291/SZBP
   z 5. júna 2012,
   ktorým sa mení, dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky pre zahraničné veci a bezpečnostnú politiku,
   keďže:

               (1)

               Rada prijala 4. februára 2008 jednotnú akciu 2008/124/SZBP (2) o zriadení misie Európskej únie na podporu právneho štátu v Kosove (EULEX KOSOVO).

               (2)

               Rada prijala 8. júna 2010 rozhodnutie 2010/322/SZBP (3), ktorým sa jednotná akcia 2008/124/SZBP zmenila, doplnila a predĺžila o dva roky do 14. júna 2012.

               (3)

               Na základe odporúčaní uvedených v strategickom preskúmaní by sa misia mala predĺžiť o ďalšie dva roky.

               (4)

               Finančná referenčná suma pokrýva obdobie do 14. júna 2012. Jednotná akcia 2008/124/SZBP by sa mala zmeniť a doplniť, aby sa stanovila nová finančná referenčná suma určená na pokrytie obdobia od 15. júna 2012 do 14. júna 2013.

               (5)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť splnenie cieľov vonkajšej činnosti Únie stanovených v článku 21 zmluvy.

               (6)

               Jednotná akcia 2008/124/SZBP by sa preto mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Jednotná akcia 2008/124/SZBP sa týmto mení a dopĺňa takto:

               1.

               V článku 3 sa dopĺňa toto písmeno:

                           „j)

                           pri plnení svojho mandátu spolupracuje s justičnými orgánmi a orgánmi presadzovania práva členských štátov a tretích štátov.“

               2.

               Článok 6 sa nahrádza takto:
               „Článok 6
               Štruktúra EULEX Kosovo
               1.   EULEX KOSOVO je jednotnou misiou SBOP v celom Kosove.
               2.   EULEX KOSOVO zriadi:

                           a)

                           svoj hlavný štáb v Prištine;

                           b)

                           úrady na rôznych miestach Kosova podľa potreby;

                           c)

                           styčné úrady podľa potreby a

                           d)

                           podpornú zložku v Bruseli.“

               3.

               Článok 9 ods. 4 sa nahrádza takto:
               „4.   Všetci členovia personálu si plnia svoje povinnosti a konajú v záujme misie. Všetci členovia personálu dodržiavajú bezpečnostné zásady a minimálne normy stanovené rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (4).

               4.

               Článok 14 sa týmto mení a dopĺňa takto:

                           a)

                           Odsek 1 sa nahrádza takto:
                           „1.   Veliteľ civilnej operácie riadi plánovanie bezpečnostných opatrení vedúceho misie a v súlade s článkami 7 a 11 a v koordinácii s ESVČ zabezpečuje ich riadne a účinné plnenie v rámci EULEX KOSOVO.“

                           b)

                           Odsek 7 sa nahrádza takto:
                           „7.   Vedúci misie zabezpečí ochranu utajovaných skutočností EÚ v súlade s rozhodnutím 2011/292/EÚ.“

               5.

               Článok 16 ods. 1 sa nahrádza takto:
               „1.   Finančná referenčná suma určená na pokrytie výdavkov EULEX KOSOVO do 14. októbra 2010 je 265 000 000 EUR.
               Finančná referenčná suma určená na pokrytie výdavkov EULEX KOSOVO od 15. októbra 2010 do 14. decembra 2011 je 165 000 000 EUR.
               Finančná referenčná suma určená na pokrytie výdavkov EULEX KOSOVO od 15. decembra 2011 do 14. júna 2012 je 72 800 000 EUR.
               Finančná referenčná suma určená na pokrytie výdavkov EULEX KOSOVO od 15. júna 2012 do 14. júna 2013 je 111 000 000 EUR.
               O finančnej referenčnej sume na nasledujúce obdobie pre EULEX KOSOVO rozhodne Rada.“

               6.

               Článok 18 sa nahrádza takto:
               „Článok 18
               Sprístupňovanie skutočností a dokumentov
               1.   VP sa oprávňuje sprístupniť Organizácii Spojených národov, NATO/KFOR a ďalším tretím stranám, ktoré sa pridružili k tejto jednotnej akcii, utajované skutočnosti a dokumenty EÚ vyhotovené na účely misie EULEX KOSOVO do úrovne príslušného stupňa utajenia, ktorá sa na každú z nich vzťahuje, v súlade s rozhodnutím 2011/292/EÚ. Na zjednodušenie tohto sprístupňovania sa navrhnú miestne technické opatrenia.
               2.   V prípade osobitnej a okamžitej operačnej potreby sa VP tiež oprávňuje v súlade s rozhodnutím 2011/292/EÚ sprístupniť príslušným miestnym orgánom utajované skutočnosti a dokumenty EÚ vypracované na účely misie EULEX KOSOVO až po stupeň utajenia ‚RESTREINT UE/EU RESTRICTED‘. Vo všetkých ostatných prípadoch sa takéto skutočnosti a dokumenty sprístupnia príslušným miestnym orgánom v súlade s postupmi, ktoré zodpovedajú úrovni spolupráce týchto orgánov s EÚ.
               3.   VP sa oprávňuje sprístupniť Organizácii Spojených národov, NATO/KFOR, ďalším tretím stranám pridruženým k tejto jednotnej akcii a príslušným miestnym orgánom neutajované dokumenty EÚ súvisiace s rokovaniami Rady o misii EULEX KOSOVO, na ktoré sa vzťahuje povinnosť dodržiavať služobné tajomstvo podľa článku 6 ods. 1 rokovacieho poriadku Rady (5).
               4.   VP môže také právomoci, ako aj spôsobilosť uzavrieť vyššie uvedené dojednania delegovať na osoby pod svojou právomocou, na veliteľa civilnej operácie a/alebo na vedúceho misie.

               7.

               V článku 20 sa druhý pododsek nahrádza takto:
               „Jej účinnosť uplynie 14. júna 2014.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 5. júna 2012

            Za Radu

            predseda

         N. WAMMEN

      (1)  Týmto označením nie sú dotknuté pozície k otázke štatútu a označenie je v súlade s rezolúciou BR OSN 1244/99 a so stanoviskom Medzinárodného súdneho dvora (ICJ) k vyhláseniu nezávislosti Kosova.

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 145, 11.6.2010, s. 13.

      (4)  Ú. v. EÚ L 141, 27.5.2011, s. 17.“

      (5)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“


title: Rozhodnutie Rady z 15. decembra 1993o uzavretí Rámcového dohovoru Organizácie Spojených národov o klimatických zmenách

text:
Dôležité právne oznámenie

|

31994D0069

Úradný vestník L 033 , 07/02/1994 S. 0011 - 0012 Fínske špeciálne vydanie: Kapitola 11 Zväzok 29 S. 0027  Švédske špeciálne vydanie: Kapitola 11 Zväzok 29 S. 0027

		Rozhodnutie Radyz 15. decembra 1993o uzavretí Rámcového dohovoru Organizácie Spojených národovo klimatických zmenách(94/69/ES)RADA EURÓPSKEJ ÚNIE,so zreteľom na Dohodu o založení Európskeho spoločenstva, najmä na jej článok 130 s ods. 1 v spojení s článkom 228 ods. 2, prvý pododstavec,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže spoločenstvo a jeho členské štáty sa zúčastnili rokovaní, ktoré sa uskutočnili v rámci Medzivládneho rokovacieho výboru, ktorý bol založený na Valnom zhromaždení Spojených národov pre prípravu Rámcového dohovoru Spojených národov o klimatických zmenách [4];keďže počas konferencie Spojených národov o životnom prostredí a rozvoji v Rio de Janeiro od 3. do 14. júna 1992 bol podpísaný spoločenstvom a všetkými jeho členskými štátmi Rámcový dohovor Spojených národov o klimatických zmenách;keďže konečným cieľom dohovoru tak, ako je vyjadrený v uvedenom článku 2, je dosiahnuť v súlade s príslušnými opatreniami dohovoru stabilizáciu koncentrácie skleníkových plynov v atmosfére na úrovni, ktorá by zabraňovala nebezpečnej antropogenickej interferencii s klimatickým systémom v takom časovom rámci, ktorý umožňuje ekosystémom prirodzene sa prispôsobiť klimatickým zmenám, zaistiť aby nebola ohrozená výroba potravín a umožniť trvalo udržateľný ekonomický vývoj;keďže dohovor po ratifikácii bude zaväzovať rozvojové krajiny a ostatné strany, ktoré sú uvedené v prílohe I k dohovoru, prijať opatrenia na obmedzenie antropogenických emisií CO2 a iných skleníkových plynov, ktoré nie sú kontrolované Montrealským protokolom s cieľom navrátenia, jednotlivo alebo spoločne, k úrovni týchto antropogenických emisií z roku 1990 ku koncu súčasného desaťročia;keďže pri podpisovaní dohovoru spoločenstvo a jeho členské štáty opätovne potvrdili cieľ stabilizácie emisií CO2 v roku 2000 na úroveň roku 1990 v spoločenstve ako celku tak, ako je to uvedené v záveroch Rady z 29. októbra 1990, 13. decembra 1991, 5. a 26. mája 1992;keďže dohovor podľa článku 22 je otvorený pre ratifikáciu, prijatie alebo schválenie štátmi a regionálnymi ekonomickými integračnými organizáciami, ktoré ho podpísali;keďže ochranné akcie proti nebezpečným antropogenickým klimatickým zmenám sa musia prijať na medzinárodnej ako aj na vnútroštátnej úrovni;keďže spoločenstvo a jeho členské štáty majú oprávnenie v určitých oblastiach obsiahnutých dohovorom; keďže je nevyhnutné pre spoločenstvo a jeho členské štáty stať sa zmluvnými stranami takým spôsobom, aby mohli byť všetky záväzky dohovoru správne naplnené;keďže záväzok obmedziť antropogenické emisie CO2, ktorý je stanovený v článku 4 ods. 2 dohovoru, bude splnený spoločenstvom ako celkom, prostredníctvom činnosti spoločenstva a jeho členských štátov s ohľadom na príslušné právomoci každého z nich;keďže spoločenstvo berie na vedomie, že členské štáty prijmú nevyhnutné opatrenia pri najbližšej možnej príležitosti a pokiaľ možno súčasne povolia uloženie nástrojov ratifikácie alebo schválenia členských štátov a spoločenstva,ROZHODLA TAKTO:Článok 1Rámcový dohovor Spojených národov o klimatických zmenách, ktorý bol podpísaný v Rio de Janeiro v júni 1992, je týmto schválený v mene Európskeho spoločenstva.Text dohovoru je uvedený v prílohe A k tomuto rozhodnutiu.Článok 21. V mene Európskeho spoločenstva predseda Rady uloží akty o schválení u Generálneho tajomníka Spojených národov v súlade s článkom 22 ods. 1 dohovoru.2. Predseda Rady súčasne uloží vyhlásenie o právomociach uvedených v prílohe B k tomuto rozhodnutiu v zmysle článku 22 ods. 3 dohovoru ako aj vyhlásenie, ktoré je stanovené prílohou C.V Bruseli 15. decembra 1993Za RadupredsedaM. De Galan[1] Ú. v. ES C 44, 16.4.1993, s. 1.[2] Ú. v. ES C 194, 19.7.1993, s. 358.[3] Ú. v. ES C 201, 26.7.1993, s. 1.[4] Rezolúcia 45/212 Valného zhromaždenia Spojených národov z 19. decembra 1990 o ochrane zemskej atmosféry a klímy pre súčasnú a aj budúce generácie človeka.--------------------------------------------------


title: 2005/479/ES: Rozhodnutie Rady z 24. júna 2005, ktorým sa vymenúva náhradník vo Výbore regiónov

text:
               2.7.2005

               SK

               Úradný vestník Európskej únie

               L 171/27

         ROZHODNUTIE RADY
   z 24. júna 2005,
   ktorým sa vymenúva náhradník vo Výbore regiónov
   (2005/479/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh britskej vlády,
   keďže:

               (1)

               Dňa 22. januára 2002 Rada prijala rozhodnutie 2002/60/ES (1), ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006.

               (2)

               V dôsledku úmrtia Ruth BAGNALLOVEJ sa uvoľnilo miesto náhradníka vo Výbore regiónov,

         ROZHODLA TAKTO:
   Článok 1
   Za náhradníka Výboru regiónov sa na zvyšok funkčného obdobia, t. j. do 25. januára 2006, vymenúva:
   Sharon TAYLOROVÁ
   Member of the East of England Regional Assembly
   (Stevenage Borough Council)
   ako náhrada za Ruth BAGNALLOVÚ.
   Článok 2
   Toto rozhodnutie sa uverejní v Úradnom vestníku Európskej únie.
   Rozhodnutie nadobúda účinnosť dňom jeho prijatia.

      V Luxemburgu 24. júna 2005

            Za Radu

            predseda

         L. LUX

      (1)  Ú. v. ES L 24, 26.1.2002, s. 38.


title: 2005/343/ES: Rozhodnutie Komisie z 11. apríla 2005, ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva prenosným počítačom [oznámené pod číslom K(2005) 1027]Text s významom pre EHP.

text:
               4.5.2005

               SK

               Úradný vestník Európskej únie

               L 115/35

      ROZHODNUTIE KOMISIE

   z 11. apríla 2005,
   ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva prenosným počítačom
   [oznámené pod číslom K(2005) 1027]
   (Text s významom pre EHP)
   (2005/343/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde udeľovania environmentálnej značky Spoločenstva (1), a najmä na druhý pododsek jeho článku 6 ods. 1,
   po porade s Výborom Európskej únie na udeľovanie environmentálnej značky,
   keďže:

               (1)

               Podľa nariadenia (ES) č. 1980/2000 možno udeliť environmentálnu značku Spoločenstva výrobku s vlastnosťami, ktoré mu umožňujú výrazne prispieť k zlepšeniu kľúčových aspektov životného prostredia.

               (2)

               Nariadenie (ES) č. 1980/2000 ustanovuje, že na základe kritérií navrhnutých Výborom Európskej únie na udeľovanie environmentálnej značky treba vypracovať konkrétne kritériá na udeľovanie environmentálnej značky pre skupiny výrobkov.

               (3)

               Nariadenie tiež ustanovuje, že posúdenie kritérií na udeľovanie environmentálnej značky, ako aj požiadaviek na hodnotenie a overovanie týkajúcich sa týchto kritérií, sa uskutoční načas pred ukončením platnosti kritérií špecifikovaných pre príslušnú skupinu výrobkov.

               (4)

               Ekologické kritériá ustanovené rozhodnutím Komisie 2001/687/ES z 28. augusta 2001, ktorým sa ustanovili ekologické kritériá na udeľovanie environmentálnej značky Spoločenstva prenosným počítačom (2), je potrebné zrevidovať tak, aby odrážali vývoj na trhu.

               (5)

               Okrem toho je potrebné upraviť vymedzenie pojmu skupina výrobkov, ustanoveného týmto rozhodnutím, aby sa špecifikovalo, že zariadenia vybavené dotykovou obrazovkovou klávesnicou treba zahrnúť do skupiny výrobkov, a že výrobky, ktorých hlavným účelom použitia nie je spracovanie údajov, treba vylúčiť.

               (6)

               V záujme jasnosti by sa preto malo rozhodnutie 2001/687/ES nahradiť.

               (7)

               Revidované ekologické kritéria, ako aj s nimi súvisiace požiadavky na hodnotenie a overovanie by mali platiť štyri roky.

               (8)

               Je potrebné vytvoriť prechodné obdobie maximálne dvanástich mesiacov, aby výrobcovia, ktorým bola pred dátumom oznámenia tohto rozhodnutia udelená environmentálna značka na ich výrobky alebo ktorí si podali žiadosť o udelenie takejto značky pred týmto dátumom, mali dostatočný čas prispôsobiť svoje výrobky revidovaným kritériám a požiadavkám.

               (9)

               Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,

         PRIJALA TOTO ROZHODNUTIE:
   Článok 1
   Skupina výrobkov „prenosné počítače“ zahŕňa všetky počítače, ktoré sa môžu používať na viacerých miestach a ktoré pozostávajú zo systémovej jednotky, obrazovky a klávesnice, ktoré sa nachádzajú spoločne v jednej skrinke, a určené na jednoduché premiestňovanie z miesta na miesto a ktoré možno používať s vlastnou batériou.
   Do tejto skupiny výrobkov sa začleňujú aj zariadenia s dotykovou obrazovkovou klávesnicou.
   Výrobky, ktorých hlavným účelom používania nie je spracovanie údajov, sa vylučujú.
   Článok 2
   Na to, aby bolo možné udeliť prenosným počítačom environmentálnu značku Spoločenstva v zmysle nariadenia (ES) č. 1980/2000, musí zariadenie patriť do skupiny výrobkov „prenosné počítače“ a musí spĺňať ekologické kritériá uvedené v prílohe k tomuto rozhodnutiu.
   Článok 3
   Ekologické kritériá pre skupinu výrobkov „prenosné počítače“, ako aj s nimi súvisiace požiadavky na hodnotenie a overovanie sú platné do 30. apríla 2009.
   Článok 4
   Na administratívne účely sa skupine výrobkov „prenosné počítače“ priraďuje číselný kód „018“.
   Článok 5
   Rozhodnutie 2001/687/ES sa zrušuje.
   Článok 6
   Environmentálne značky, ktoré boli udelené pred dátumom oznámenia tohto rozhodnutia výrobkom zaradeným do skupiny výrobkov „prenosné počítače“, sa môžu naďalej používať do 31. marca 2006.
   Ak boli žiadosti o udelenie environmentálnej značky výrobkom patriacim do skupiny výrobkov „prenosné počítače“ predložené pred dátumom oznámenia tohto rozhodnutia, týmto výrobkom sa môže udeliť environmentálna značka podľa podmienok ustanovených v rozhodnutí 2001/687/ES. V týchto prípadoch sa môže environmentálna značka používať do 31. marca 2006.
   Článok 7
   Toto rozhodnutie je určené členským štátom.

      V Bruseli 11. apríla 2005

            Za Komisiu

         Stavros DIMAS

            člen Komisie

      (1)  Ú. v. ES L 237, 21.9.2000, s. 1.

      (2)  Ú. v. ES L 242, 12.9.2001, s. 11.

      PRÍLOHA
      RÁMEC
      Na to, aby prenosný počítač (ďalej len „výrobok“) spĺňal podmienky na udelenie environmentálnej značky, musí patriť do skupiny výrobkov vymedzenej v článku 1 a musí spĺňať kritériá uvedené v tejto prílohe, pričom pri predložení žiadosti musí mať vykonané skúšky uvedené v týchto kritériách. Skúšky sa vykonajú v laboratóriách, ktoré spĺňajú všeobecné požiadavky vyjadrené v norme EN ISO 17025. V prípade potreby sa môžu použiť iné skúšobné metódy, pokiaľ ich príslušný orgán, ktorý žiadosť hodnotí, uzná za rovnocenné. Pokiaľ sa neuvádzajú žiadne skúšky alebo sa uvádzajú ako skúšky používané na overovanie alebo monitorovanie, príslušné orgány by sa mali opierať o príslušné vyhlásenia a dokumentáciu poskytnutú žiadateľom a/alebo o nezávislé overenia.
      Príslušným orgánom sa pri hodnotení žiadostí a kontrolovaní plnenia kritérií uvedených v tejto prílohe odporúča zohľadniť implementáciu uznávaných systémov environmentálneho manažérstva, akými sú EMAS alebo ISO 14001. (Poznámka: implementácia týchto systémov riadenia sa nevyžaduje.)
      EKOLOGICKÉ KRITÉRIÁ
      1.   Úspora energie
      Prenosný počítač musí mať ľahko prístupný dvojpolohový prepínač.
      Prenosný počítač podporuje režim spánku ACPI (1) S3 (ukladanie do RAM) na zníženie minimálnej energetickej spotreby na najviac 3 watty. Počítač sa z tohto režimu znova prebudí, ak na to dostane príkaz:

                  —

                  z modemu,

                  —

                  sieťovým pripojením alebo

                  —

                  úkonom klávesnice alebo myši.

            Predvolená doba nečinnosti pred zmenou režimu z prevádzky do režimu spánku ACPI S3 neprevyšuje 15 minút. Výrobca musí túto funkciu aktivovať.
      Prenosný počítač musí mať pri úplne vybitej batérii a napájacom zdroji, ktorý je pripojený do elektrickej siete, maximálnu spotrebu nepresahujúcu 2 watty vo vypnutom režime. V tejto súvislosti je vypnutý režim stav, ktorý sa spúšťa príkazom vypnúť počítač.
      Napájací zdroj prenosného počítača musí mať maximálnu spotrebu nepresahujúcu 0,75 wattu, keď je pripojený do elektrickej siete, ale nie je pripojený k počítaču.

         Žiadateľ podáva príslušnému orgánu správu, ktorá potvrdzuje, že úroveň spotreby energie v režime ACPI S3, ako aj vo vypnutom režime bola odmeraná podľa postupu uvedeného v súčasnom memorande o porozumení programu Energy Star
          (2)
         . V správe je uvedená energetická spotreba odmeraná v oboch uvedených režimoch. Žiadateľ poskytne vyhlásenie o súlade s požiadavkou na napájací zdroj.

      2.   Predĺženie životnosti
      Dostupnosť kampatibilných batérií, napájacích zdrojov, klávesnice a jej častí má záruku tri roky od ukončenia výroby. Okrem toho musí prenosný počítač spĺňať tieto kritériá:

                  —

                  počítač je nastavený tak, aby mal bezprostredne prístupnú pamäť a bolo ju možné vymieňať,

                  —

                  počítač je nastavený tak, aby mu bolo možné vymieňať pevný disk a jednotku CD a/alebo DVD, ak sú k dispozícii.

            Žiadateľ podáva príslušnému orgánu vyhlásenie, že výrobok spĺňa tieto požiadavky.
      3.   Obsah ortuti v obrazovke
      Zadné podsvietenie plochých obrazoviek neobsahuje priemerne viac ako 3 mg ortuti na jednu žiarovku. Obrazovka osobných vreckových minipočítačov (P.D.A.) nesmie obsahovať žiadnu ortuť.

         Žiadateľ podáva príslušnému orgánu vyhlásenie, že výrobok spĺňa tieto požiadavky.

      4.   Hlučnosť
      „Nahlásená hladina zvuku váhy A“ (vzťahovaná na 1 pW) prenosného počítača podľa odseku 3.2.5 normy ISO 9296 nepresahuje:

                  —

                  3,5 B(A) v operačnom režime nečinnosti [ekvivalent 35 dB(A)]

                  —

                  4,0 B(A) pri prístupe na jednotku pevného disku [ekvivalent 40 dB(A)].

         Žiadateľ podáva príslušnému orgánu správu nezávislého pokusného laboratória akreditovaného podľa normy ISO 17025, ktorá potvrdzuje, že hladiny emisií hluku boli odmerané v súlade s normou ISO 7779 a nahlásené v súlade s normou ISO 9296. Správa uvádza odmerané hladiny emisií hluku v operačnom režime nečinnosti a pri prístupe na diskovú jednotku, nahlásené v súlade s odsekom 3.2.5 normy ISO 9296.

      5.   Vysielanie elektromagnetického žiarenia
      Prenosný počítač spĺňa požiadavky stanovené v norme EN 50279 v kategórii A.

         Žiadateľ podáva príslušnému orgánu správu, ktorá dokumentuje, že vysielanie elektromagnetického žiarenia výrobkom je v súlade s požiadavkou.

      6.   Spätný odber, recyklácia a nebezpečné látky
      Výrobca ponúka bezplatný spätný odber výrobku na obnovu alebo recykláciu alebo na výmenu ktorejkoľvek jeho súčasti, okrem položiek, ktoré používatelia znečistili (napr. pri používaní v medicíne alebo jadrovej energetike). Okrem toho spĺňa výrobok tieto kritériá:

                  a)

                  jedna kvalifikovaná osoba by mala byť schopná výrobok rozmontovať;

                  b)

                  výrobca kontroluje demontáž výrobku a podáva správu o demontáži, ktorá je na požiadanie k dispozícii tretím stranám. Okrem iných položiek správa potvrdzuje, že:

                              —

                              prístup k pripojeniam je jednoduchý a ľahký,

                              —

                              pripojenia sú podľa možnosti štandardizované,

                              —

                              prístup k pripojeniam je možný pomocou bežne dostupných nástrojov,

                              —

                              žiarovky zadného podsvietenia monitorov LCD možno jednoducho oddeliť;

                  c)

                  nebezpečné materiály možno oddeliť;

                  d)

                  90 % (hmotnosti) umelohmotných a kovových materiálov v kryte a ráme možno technicky recyklovať;

                  e)

                  pokiaľ sa požadujú označenia, možno ich jednoducho oddeliť alebo pripojiť;

                  f)

                  umelohmotné súčasti:

                              —

                              neobsahujú zámerný prídavok olova alebo kadmia,

                              —

                              sú z jedného polyméru alebo kompatibilných polymérov okrem krytu, ktorý pozostáva z nie viac ako dvoch druhov polymérov, ktoré sú oddeliteľné a nie sú pokryté napr. vrstvou náteru,

                              —

                              neobsahujú kovové vložky, ktoré by jedna osoba nemohla oddeliť pomocou jednoduchých nástrojov;

                  g)

                  umelohmotné časti neobsahujú ohňuvzdorné látky polybrómovaný bifenyl (PBB) alebo polybrómovaný difenyléter (PBDE), uvedené v zozname v článku 4 smernice Európskeho parlamentu a Rady 2002/95/ES (3). Pri tejto požiadavke sa zohľadňujú následné úpravy, zmeny a doplnenia tejto smernice, pokiaľ ide o používanie deka‐BDE.
                  Umelohmotné časti neobsahujú chlóroparafínové ohňuvzdorné látky s dĺžkou reťazca 10 a 17 atómov uhlíka a obsahom chlóru vyše 50 % hmotnosti (č. CAS 85535‐84-8 a č. CAS 85535-85-9).
                  Žiadateľ podáva príslušnému orgánu vyhlásenie o splnení tejto požiadavky.

                  h)

               umelohmotné súčasti ťažšie ako 25 gramov neobsahujú ohňuvzdorné látky alebo prípravky, ktorým je v čase podania žiadosti o environmentálnu značku priradené niektoré z týchto upozornení na riziko:

                           Zdraviu nebezpečné:

                                          R45 (môže spôsobiť rakovinu)

                                          R46 (môže spôsobiť dedičné genetické poškodenie)

                                          R60 (môže znižovať plodnosť)

                                          R61 (môže ohroziť nenarodené dieťa)

                           Nebezpečné pre životné prostredie:

                                          R50 (veľmi toxické pre vodné organizmy)

                                          R50/R53 (veľmi toxické pre vodné organizmy, môže spôsobovať dlhotrvajúce škodlivé účinky vo vodnom prostredí)

                                          R51/R53 (toxické pre vodné organizmy, môže spôsobovať dlhotrvajúce škodlivé účinky vo vodnom prostredí),

                                          podľa vymedzenia v smernici Rady 67/548/EHS (4);

                  i)

                  umelohmotné časti majú stále označenie, ktoré identifikuje materiál v súlade s normou ISO 11469: 2000. Z tohto kritéria sú vylúčené extrudované materiály z plastických hmôt a svetelný vlnovod plochých panelových obrazoviek;

                  j)

                  batérie neobsahujú viac ako 0,0001 % ortuti, 0,001 % kadmia alebo 0,01 % olova z celkovej hmotnosti batérie.

         Žiadateľ podáva vyhlásenie, že výrobok spĺňa tieto požiadavky a predkladá príslušnému orgánu, ktorý hodnotí žiadosť, kópiu správy o demontáži.

      V súvislosti s kritériom 6 h) nemôže byť k používaným ohňuvzdorným látkam priradené žiadne z vyššie uvedených upozornení na riziko, ani nemôžu byť uvedené v prílohe 1 k smernici 67/548/EHS alebo k jej následným zmenám a doplneniam, pokiaľ ide o klasifikáciu, balenie a označovanie nebezpečných látok. Táto požiadavka sa nevzťahuje na ohňuvzdorné látky, ktoré pri používaní menia svoju chemickú povahu, takže im nemožno priradiť žiadne z vyššie uvedených upozornení R, a na prípady, keď sa menej ako 0,1 % ohňuvzdornej látky v spracovanej časti zachová v rovnakej forme ako pred použitím. Všetky ohňuvzdorné látky používané v umelohmotných súčastiach ťažšie ako 25 g musia mať v dokumentácii k používaniu uvedený názov a číslo CAS.
      7.   Návod na použitie
      Výrobok sa predáva s príslušným návodom na použitie, ktorý poskytuje informácie o správnom environmentálnom používaní, a najmä:

                  a)

                  odporúčania na využívanie vlastností riadenia energetickej spotreby vrátane informácií o tom, že deaktivácia takýchto vlastností by mohla viesť k vyššej spotrebe energie, a tak zvýšiť prevádzkové náklady;

                  b)

                  informácie o tom, že energia privádzaná zo siete sa dá znížiť na nulu, ak je počítač odpojený, alebo ak je zásuvka v stene vypnutá;

                  c)

                  informácie o záruke a dostupnosti náhradných súčastí. Ak je pre spotrebiteľa vhodné zvýšiť kapacitu alebo vymeniť komponenty počítača, poskytnú sa mu informácie o vhodnom postupe;

                  d)

                  informácie o tom, že výrobok bol vytvorený tak, aby umožňoval opätovné využitie súčastí a recykláciu, preto by sa nemal vyhadzovať;

                  e)

                  poradenstvo, ako môže spotrebiteľ využiť ponuku výrobcu na spätný odber výrobkov;

                  f)

                  informácie o tom, ako správne využívať karty na službu WLAN (bezdrôtovej lokálnej siete) na minimalizovanie bezpečnostných rizík;

                  g)

                  informácie o tom, že výrobku bola udelená environmentálna značka, so stručným vysvetlením, čo to znamená, a označením, že ďalšie informácie o environmentálnej značke možno nájsť na webovej adrese (http://europa.eu.int/ecolabel).

         Žiadateľ podáva vyhlásenie o tom, že výrobok spĺňa tieto požiadavky, a poskytne kópiu používateľskej príručky príslušnému orgánu, ktorý hodnotí žiadosť.

      8.   Balenie
      Balenie spĺňa tieto požiadavky:

                  a)

                  všetky súčasti balenia možno jednoducho ručne rozdeliť na samostatné materiály na ľahšiu recykláciu;

                  b)

                  ak sa na balenie používa kartón, obsahuje aspoň 80 % recyklovaného materiálu.

         Hodnotenie a overenie: Žiadateľ podáva príslušnému orgánu, ktorý udeľuje environmentálne značky, vyhlásenie o splnení tejto požiadavky a spolu so žiadosťou poskytuje vzorku (vzorky) balenia.

      9.   Informácie uvedené na environmentálnej značke
      Kolónka č. 2 na environmentálnej značke obsahuje tento text:

                  —

                  znížená energetická spotreba,

                  —

                  určené na jednoduchú recykláciu,

                  —

                  znížená hladina hluku.

         Žiadateľ podáva príslušnému orgánu vyhlásenie o tom, že výrobok spĺňa túto požiadavku, a predkladá kópiu environmentálnej značky v podobe, v akej sa objaví na obale a/alebo výrobku a/alebo v sprievodnej dokumentácii.

         (1)  Zdokonalená konfigurácia a výkonové rozhranie (ACPI).

         (2)  Vymedzený Agentúrou na ochranu životného prostredia USA (United States Environmental Protection Agency), http://www.energystar.gov/index.cfm?c=computers.pr_crit_computers

         (3)  Ú. v. EÚ L 37, 13.2.2003, s. 19.

         (4)  Ú. v. ES  196, 16.8.1967, s. 1.


title: Rozhodnutie Rady z 15. decembra 2003 o obchode s určitými výrobkami z ocele medzi Európskym spoločenstvom a Ukrajinou

text:
11/zv. 48            SK                                Úradný vestník Európskej únie                                                 143

32003D0893

L 333/84                                           ÚRADNÝ VESTNÍK EURÓPSKEJ ÚNIE                                             20.12.2003

                                                   ROZHODNUTIE RADY
                                                     z 15. decembra 2003
                      o obchode s určitými výrobkami z ocele medzi Európskym spoločenstvom a Ukrajinou

                                                               (2003/893/ES)

RADA EURÓPSKEJ ÚNIE,                                                    ROZHODLA TAKTO:

so zreteľom na Zmluvu o založení Európskeho spoločenstva,
najmä na jej článok 133,                                                                            Článok 1

so zreteľom na návrh Komisie,                                           V období od 1. januára do 31. decembra 2004 dovozy výrobkov
                                                                        z ocele do spoločenstva uvedených v prílohe I s pôvodom
                                                                        na Ukrajine budú predmetom licencií.
keďže:

                                                                                Článok 2
(1)      Dohoda o partnerstve a spolupráci medzi Európskymi spo-
         ločenstvami a ich členskými štátmi na jednej strane a Ukra-
         jinou na druhej strane (1) vo svojom článku 22 ods. 1 usta-
         novuje, že na obchod s určitými výrobkami z ocele sa           Dovozy sa povoľujú pre každú skupinu výrobkov a pre celé
         vzťahuje osobitná dohoda.                                      spoločenstvo až do množstvových obmedzení uvedených
                                                                        v prílohe II.

(2)      Predchádzajúcej dvojstrannej dohode medzi Európskym
         spoločenstvom uhlia a ocele (ESUO) a vládou Ukrajiny           Licencie sa budú vydávať iba v rámci týchto obmedzení.
         o obchode s určitými výrobkami z ocele skončila platnosť
         31. decembra 2001.

                                                                                Článok 3
(3)      Európske spoločenstvo prevzalo od ukončenia platnosti
         Zmluvy ESUO medzinárodné povinnosti ESUO a opatre-
         nia týkajúce sa obchodu s výrobkami z ocele s tretími kra-
         jinami teraz patria do právomocí spoločenstva v oblasti        Pravidlá na vydávanie licencií a iné dôležité ustanovenia budú
         obchodnej politiky.                                            uverejnené v Úradnom vestníku Európskej únie.

(4)      Zmluvné strany sa dohodli na uzavretí novej dohody,            Členské štáty budú vydávať licencie podľa týchto pravidiel
         rokovania o tejto novej dohode však ešte neboli ukončené.      a bezodkladne to oznámia Komisii. Komisia bude pravidelne
                                                                        informovať členské štáty o rozšíreniach, na ktoré boli množstvá
                                                                        využité.
(5)      Až do podpísania a nadobudnutia účinnosti novej dohody
         sa musia ustanoviť množstvové obmedzenia na rok 2004;
         tieto obmedzenia sa prehodnotia na základe pristúpenia         Členské štáty a Komisia sa poradia s cieľom zaistiť nepresiahnutie
         nových členských štátov do spoločenstva 1. mája 2004.          týchto množstiev.

(6)      Daň na vývoz železného šrotu stanovená na 30 eur
         na tonu, ktorá sa uplatňovala do 1. januára 2003, sa                                       Článok 4
         nebude zvyšovať ani znižovať, je preto vhodné množ-
         stvové obmedzenia na rok 2004 ustanoviť na rovnakej
         úrovni ako na rok 2003,
                                                                        Ustanovenia dohody o obchode s určitými výrobkami z ocele
                                                                        spolu s každým opatrením, ktoré sa ho týka, nahradia od vstupu
(1) Ú. v. ES L 49, 19.2.1998, s. 3.                                     do platnosti dohody ustanovenia tohto rozhodnutia.
 ---pagebreak--- 144          SK                             Úradný vestník Európskej únie                           11/zv. 48

                                                       Článok 5
      Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 15. decembra 2003

                                                                                Za Radu
                                                                                predseda
                                                                               A. MARZANO
 ---pagebreak--- 11/zv. 48                SK                 Úradný vestník Európskej únie                          145

                                                     PRÍLOHA 1

                                           VÝROBKY UVEDENÉ V ČLÁNKU 1

SA Ploché valcované výrobky   7209 16 90                  7219 33 90                  7214 30 00
                              7209 17 10                  7219 34 10                  7214 91 10
SA 1 (plechové zvitky)        7209 17 90                  7219 34 90                  7214 91 90
                              7209 18 10                  7219 35 10                  7214 99 10
7208 10 00
                              7209 18 91                                              7214 99 31
7208 25 00                                                7219 35 90
                              7209 18 99                                              7214 99 39
7208 26 00                    7209 25 00                  7225 40 80                  7214 99 50
7208 27 00                    7209 26 10                                              7214 99 61
                                                          SB Dlhé výrobky
7208 36 00                    7209 26 90                                              7214 99 69
7208 37 10                    7209 27 10                  SB1    (trámy)              7214 99 80
7208 37 90                    7209 27 90                                              7214 99 90
                                                          7207 19 31
7208 38 10                    7209 28 10
                                                          7207 20 71                  7215 90 10
7208 38 90                    7209 28 90
7208 39 10                    7209 90 10                  7216 31 11                  7216 10 00
7208 39 90                                                7216 31 19                  7216 21 00
                              7210 11 10
                                                                                7216 22 00
7211 14 10                    7210 12 11                  7216 31 91
                                                                                7216 40 10
                              7210 12 19                  7216 31 99
7211 19 20                                                                            7216 40 90
                              7210 20 10                  7216 32 11                  7216 50 10
7219 11 00                    7210 30 10
                                                          7216 32 19                  7216 50 91
7219 12 10                    7210 41 10
                                                          7216 32 91                  7216 50 99
7219 12 90                    7210 49 10
                                                          7216 32 99                  7216 99 10
7219 13 10                    7210 50 10
                              7210 61 10                  7216 33 10                  7218 99 20
7219 13 90
                              7210 69 10                  7216 33 90
7219 14 10                                                                            7222 11 11
                              7210 70 31
7219 14 90                                                SB2    (valcovaný drôt)     7222 11 19
                              7210 70 39
                              7210 90 31                                              7222 11 21
7225 20 20                                                7213 10 00                  7222 11 29
7225 30 00                    7210 90 33                  7213 20 00
                              7210 90 38                                              7222 11 91
SA2 (neopracovaný plech)                                  7213 91 10                  7222 11 99
                              7211 14 90                  7213 91 20                  7222 19 10
7208 40 10                    7211 19 90                                              7222 19 90
                                                          7213 91 41
7208 51 10                    7211 23 10                                              7222 30 10
                                                          7213 91 49
7208 51 30                    7211 23 51                                              7222 40 10
7208 51 50                    7211 29 20                  7213 91 70
                                                                                7222 40 30
7208 51 91                    7211 90 11                  7213 91 90
                                                          7213 99 10                  7224 90 31
7208 51 99
                              7212 10 10                                              7224 90 39
7208 52 10                                                7213 99 90
                              7212 10 91
7208 52 91                    7212 20 11                                              7228 10 10
                                                          7221 00 10
7208 52 99                    7212 30 11                                              7228 10 30
                                                          7221 00 90                  7228 20 11
7208 53 10                    7212 40 10                  7227 10 00                  7228 20 19
                              7212 40 91
7211 13 00                                                7227 20 00                  7228 20 30
                              7212 50 31
                              7212 50 51                  7227 90 10                  7228 30 20
7225 40 20
                              7212 60 11                  7227 90 50                  7228 30 41
7225 40 50                                                                            7228 30 49
7225 99 10                    7212 60 91                  7227 90 95
                                                                                7228 30 61
SA3 (iné ploché výrobky       7219 21 10                  SB3    (iné dlhé výrobky)   7228 30 69
                              7219 21 90                                              7228 30 70
7208 40 90                    7219 22 10                  7207 19 11                  7228 30 89
7208 53 90                    7219 22 90                  7207 19 14                  7228 60 10
7208 54 10                    7219 23 00                  7207 19 16                  7228 70 10
7208 54 90                    7219 24 00                  7207 20 51                  7228 70 31
7208 90 10                    7219 31 00                  7207 20 55                  7228 80 10
                              7219 32 10                  7207 20 57                  7228 80 90
7209 15 00                    7219 32 90
7209 16 10                    7219 33 10                  7214 20 00                  7301 10 00
 ---pagebreak--- 146   SK                        Úradný vestník Európskej únie            11/zv. 48

                                             PRÍLOHA II

                  MNOŽSTVOVÉ OBMEDZENIA UVEDENÉ V ČLÁNKU 2

                                   Výrobky                       Tony

           SA ploché valcované výrobky
           SA1 (plechové zvitky)                                19 190
           SA2 (neopracovaný plech)                             73 444
           SA3 (iné ploché výrobky)                              5 926

           SB dlhé výrobky
           SB1 (trámy)                                           2 583
           SB2 (valcovaný drôt)                                 36 904
           SB3 (iné dlhé výrobky)                               46 499


title: Rozhodnutie Komisie z  18. decembra 2009 , ktorým sa na Bývalú juhoslovanskú republiku Macedónsko prenáša riadenie pomoci týkajúcej sa zložky V – poľnohospodárstvo a rozvoj vidieka nástroja predvstupovej pomoci (IPA) na predvstupové opatrenia 101, 103 a 302 v predvstupovom období

text:
               19.12.2009

               SK

               Úradný vestník Európskej únie

               L 338/101

      ROZHODNUTIE KOMISIE

   z 18. decembra 2009,
   ktorým sa na Bývalú juhoslovanskú republiku Macedónsko prenáša riadenie pomoci týkajúcej sa zložky V – poľnohospodárstvo a rozvoj vidieka nástroja predvstupovej pomoci (IPA) na predvstupové opatrenia 101, 103 a 302 v predvstupovom období
   (2009/987/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (1),
   so zreteľom na nariadenie Komisie (ES) č. 718/2007 z 12. júna 2007, ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) (2), a najmä na jeho články 18 a 186,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) (ďalej len „nariadenie o rozpočtových pravidlách“), a najmä na jeho článok 53c a článok 56 ods. 2,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (ďalej len „vykonávacie pravidlá“) (4), a najmä na jeho článok 35,
   keďže:

               (1)

               V nariadení (ES) č. 1085/2006, ktorým sa ustanovuje nástroj predvstupovej pomoci (IPA), sa ustanovujú ciele a hlavné zásady poskytovania predvstupovej pomoci kandidátskym a potenciálnym kandidátskym krajinám v období rokov 2007 až 2013 a zodpovednosť za jeho vykonávanie sa prenáša na Komisiu.

               (2)

               Prostredníctvom článkov 11, 12, 13, 14, 18 a 186 nariadenia (ES) č. 718/2007, ktorým sa vykonáva nariadenie (ES) č. 1085/2006, sa Komisii umožňuje preniesť riadiace právomoci na prijímajúcu krajinu a vymedziť požiadavky na takéto prenesenie týkajúce sa zložky V – poľnohospodárstvo a rozvoj vidieka nástroja predvstupovej pomoci.

               (3)

               Komisia a prijímajúca krajina uzatvoria na základe článku 7 nariadenia (ES) č. 718/2007 rámcovú dohodu, v ktorej ustanovia a schvália pravidlá spolupráce v oblasti finančnej pomoci EÚ určenej prijímajúcej krajine. Rámcová dohoda sa môže v prípade potreby doplniť sektorovou dohodou alebo sektorovými dohodami, ktorými sa upravujú osobitné ustanovenia pre jednotlivé zložky.

               (4)

               Aby sa mohli riadiace právomoci preniesť na prijímajúcu krajinu, musia byť splnené podmienky ustanovené v článku 53c a článku 56 ods. 2 nariadenia o rozpočtových pravidlách a v článku 35 vykonávacích pravidiel.

               (5)

               Rámcová dohoda o pravidlách spolupráce týkajúcich sa finančnej pomoci ES Bývalej juhoslovanskej republike Macedónsko v rámci poskytovania pomoci prostredníctvom nástroja predvstupovej pomoci (IPA) medzi vládou Bývalej juhoslovanskej republiky Macedónsko a Komisiou Európskych spoločenstiev bola uzavretá 4. marca 2008.

               (6)

               Program pre poľnohospodárstvo a rozvoj vidieka Bývalej juhoslovanskej republiky Macedónsko v rámci IPA (ďalej len „program IPARD“) schválený rozhodnutím Komisie K(2008) 677 z 25. februára 2008 v súlade s článkom 7 ods. 3 nariadenia (ES) č. 1085/2006 a s článkom 184 nariadenia (ES) č. 718/2007 obsahoval plán ročných príspevkov Spoločenstva, ako aj dohodu o financovaní.

               (7)

               Sektorovou dohodou, ktorú uzavrela 29. januára 2009 Komisia Európskych spoločenstiev, konajúca za Európske spoločenstvo a v jeho mene, s vládou Bývalej juhoslovanskej republiky Macedónsko, konajúcou v mene Bývalej juhoslovanskej republiky Macedónsko, sa dopĺňajú ustanovenia rámcovej dohody, ktorými sa ustanovujú osobitné ustanovenia uplatniteľné na zavedenie a vykonávanie programu IPARD pre poľnohospodárstvo a rozvoj vidieka Bývalej juhoslovanskej republiky Macedónsko v rámci nástroja predvstupovej pomoci (IPA).

               (8)

               Program IPARD bol naposledy zmenený a doplnený 23. septembra 2009 rozhodnutím Komisie K(2009) 7041.

               (9)

               Prijímajúca krajina musí v súlade s článkom 21 nariadenia (ES) č. 718/2007 určiť subjekty a orgány zodpovedné za vykonávanie programu IPARD: príslušného akreditačného úradníka, národného povoľujúceho úradníka, národný fond, riadiaci organ, agentúru IPARD a audítorský organ.

               (10)

               Vláda Bývalej juhoslovanskej republiky Macedónsko určila odbor národného fondu, organizačnú jednotku štátnej pokladnice v rámci ministerstva financií, konajúcu ako národný fond, ktorý bude plniť funkcie a úlohy vymedzené v prílohe I sektorovej dohody.

               (11)

               Vláda Bývalej juhoslovanskej republiky Macedónsko určila agentúru pre finančnú podporu v oblasti poľnohospodárstva a rozvoja vidieka, aby pôsobila ako agentúra IPARD, ktorá bude plniť funkcie a úlohy vymedzené v prílohe I k sektorovej dohode.

               (12)

               Vláda Bývalej juhoslovanskej republiky Macedónsko určila riadiacu agentúru v rámci ministerstva poľnohospodárstva, lesného a vodného hospodárstva, aby konala ako riadiaca agentúra, ktorá bude plniť funkcie a úlohy vymedzené v prílohe I k sektorovej dohode.

               (13)

               V súlade s článkom 12 ods. 3 nariadenia (ES) č. 718/2007 oznámil príslušný akreditačný úradník 18. marca 2009 Európskej komisii akreditáciu národného povoľujúceho úradníka a národného fondu.

               (14)

               V súlade s článkom 13 ods. 3 nariadenia (ES) č. 718/2007 oznámil národný povoľujúci úradník 18. marca 2009 Európskej komisii akreditáciu operačnej štruktúry poverenej riadením a vykonávaním zložky V – rozvoj vidieka IPA.

               (15)

               Agentúra pre finančnú podporu v oblasti poľnohospodárstva a rozvoja vidieka konajúca ako agentúra IPARD a riadiaci orgán konajúci ako riadiaci orgán budú zodpovedné za vykonávanie troch zo štyroch opatrení programu IPARD, ktorým národný povoľujúci úradník udelil akreditáciu: 101 „Investície do poľnohospodárskych podnikov na ich reštrukturalizáciu a prispôsobenie normám Spoločenstva“, 103 „Investície do spracovávania a uvádzania poľnohospodárskych výrobkov a produktov rybného hospodárstva na trh na reštrukturalizáciu týchto činností a ich prispôsobenie normám Spoločenstva“ a 302 „Diverzifikácia a rozvoj vidieckych hospodárskych činností“, ako sa vymedzujú v programe.

               (16)

               Dňa 22. októbra 2008 a 24. februára 2009 predložili národné orgány Komisii zoznam oprávnených výdavkov v súlade s článkom 32 ods. 3 sektorovej dohody. Komisia tento zoznam schválila 17. apríla 2009.

               (17)

               Aby sa zohľadnili požiadavky článku 19 ods. 1 rámcovej dohody, sú výdavky v súlade s týmto rozhodnutím oprávnené na spolufinancovanie Spoločenstva iba v prípade, ak sa nezaplatili skôr, než bolo prijaté rozhodnutie o prenesení riadiacich právomocí, s výnimkou všeobecných nákladov uvedených v článku 172 ods. 3 písm. c) nariadenia (ES) č. 718/2007. Výdavky sú oprávnené, ak sú v súlade so zásadami riadneho finančného hospodárenia, a najmä hospodárnosti a efektívnosti nákladov.

               (18)

               V nariadení (ES) č. 718/2007 sa ustanovuje, že od požiadavky na schválenie ex ante uvedenej v článku 18 ods. 2 nariadenia (ES) č. 718/2007 sa môže upustiť na základe analýzy jednotlivých prípadov efektívneho fungovania príslušného riadiaceho a kontrolného systému, a ustanovujú sa v ňom podrobné pravidlá vykonávania takýchto analýz.

               (19)

               Akreditácie uvedené v článkoch 11, 12 a 13 nariadenia (ES) č. 718/2007 boli preskúmané v súlade s článkami 14 a 18 nariadenia (ES) č. 718/2007 a boli posúdené postupy a štruktúry dotknutých subjektov a orgánov uvedených v žiadosti predloženej národnému povoľujúcemu úradníkovi, ako aj overenia na mieste.

               (20)

               Overenia, ktoré vykonala Komisia, týkajúce sa opatrení 101 „Investície do poľnohospodárskych podnikov na ich reštrukturalizáciu a prispôsobenie normám Spoločenstva“, 103 „Investície do spracovávania a uvádzania poľnohospodárskych výrobkov a produktov rybného hospodárstva na reštrukturalizáciu týchto činností a ich prispôsobenie normám Spoločenstva“ a 302 „Diverzifikácia a rozvoj vidieckych hospodárskych činností“, však vychádzajú zo systému, ktorý je funkčný, ale všetky príslušné prvky ešte nefungujú.

               (21)

               Aj keď audítorský orgán nie je súčasťou tohto rozhodnutia, jeho úroveň pripravenosti fungovať ako funkčne nezávislý audítorský orgán v čase predloženia akreditačného balíka týkajúceho sa prenesenia riadiacich právomocí Komisii bola vyhodnotená prostredníctvom overení na mieste.

               (22)

               Plnenie požiadaviek článku 56 ods. 2 nariadenia o rozpočtových pravidlách a článkov 11, 12 a 13 nariadenia (ES) č. 718/2007 Bývalou juhoslovanskou republikou Macedónsko bolo posúdené prostredníctvom overení na mieste.

               (23)

               Z posúdenia vyplýva, že Bývalá juhoslovanská republika Macedónsko dodržiava požiadavky opatrení 101, 103 a 302.

               (24)

               Preto je vhodné upustiť od požiadaviek na schválenie ex ante uvedených v článku 18 ods. 1 nariadenia (ES) č. 718/2007 a v článku 165 nariadenia o rozpočtových pravidlách a riadiace právomoci súvisiace s opatreniami 101, 103 a 302 programu pre Bývalú juhoslovanskú republiku Macedónsko na decentralizovanom základe preniesť na národného povoľujúceho úradníka, národný fond, agentúru IPARD a riadiaci orgán,

         PRIJALA TOTO ROZHODNUTIE:
   Článok 1
   1.   Riadenie pomoci ustanovené v zložke V IPA, pokiaľ ide o poľnohospodárstvo a rozvoj vidieka v rámci nástroja predvstupovej pomoci (IPA), sa prenáša na príslušné orgány za podmienok ustanovených v tomto rozhodnutí.
   2.   Týmto sa upúšťa od požiadavky, aby Komisia schvaľovala ex ante riadiace, platobné a realizačné funkcie Bývalej juhoslovanskej republiky Macedónsko týkajúce sa opatrenia 101 „Investície do poľnohospodárskych podnikov na ich reštrukturalizáciu a prispôsobenie normám Spoločenstva“, opatrenia 103 „Investície do spracovávania a uvádzania na trh poľnohospodárskych výrobkov a produktov rybného hospodárstva na reštrukturalizáciu týchto činností a ich prispôsobenie normám Spoločenstva“ a opatrenia 302 „Diverzifikácia a rozvoj vidieckych hospodárskych činností“ vyplývajúce z článku 18 nariadenia (ES) č. 718/2007.
   Článok 2
   Toto rozhodnutie sa uplatňuje prostredníctvom týchto štruktúr, subjektov a orgánov, ktoré určila Bývalá juhoslovanská republika Macedónsko na riadenie opatrení 101, 103 a 302 programu ustanoveného v rámci zložky V IPA:

               a)

               národný povoľujúci úradník;

               b)

               národný fond;

               c)

               operačná štruktúra pre zložku V IPA:

                           —

                           riadiaci orgán,

                           —

                           agentúra IPARD.

         Článok 3
   1.   Riadiace právomoci sa prenášajú na štruktúry, subjekty a orgány uvedené v článku 2 tohto rozhodnutia.
   2.   Národné orgány vykonajú ďalšie overenia týkajúce sa štruktúr, subjektov a orgánov ustanovených v článku 2 tohto rozhodnutia, aby sa zabezpečilo uspokojivé fungovanie riadiaceho a kontrolného systému. Overenia sa vykonajú pred predložením prvého výkazu výdavkov, v ktorom sa požaduje úhrada výdavkov súvisiacich s opatreniami uvedenými v článku 1 ods. 2.
   Článok 4
   1.   Výdavky, ktoré vznikli skôr, ako bolo prijaté toto rozhodnutie, nie sú v žiadnom prípade oprávnené s výnimkou všeobecných nákladov uvedených v článku 172 ods. 3 písm. c) nariadenia (ES) č. 718/2007.
   2.   Výdavky sú oprávnené, ak sú v súlade so zásadami riadneho finančného hospodárenia a hlavne hospodárnosti a efektívnosti nákladov.
   Článok 5
   Bez toho, aby boli dotknuté rozhodnutia o poskytovaní pomoci jednotlivým príjemcom v rámci programu IPARD, uplatňujú sa pravidlá pre oprávnenosť výdavkov, ktoré navrhla Bývalá juhoslovanská republika Macedónsko v liste č. 08-44/82 z 22. októbra 2008 a v liste č. 08-77/16 z 24. februára 2009, zaregistrovaných v Komisii 21. novembra 2008 pod č. A/31025 a 24. marca 2009 pod č. A/7937.
   Článok 6
   1.   Komisia monitoruje plnenie požiadaviek týkajúcich sa prenesenia riadiacich právomocí, ako sa ustanovuje v článku 17 nariadenia (ES) č. 718/2007.
   2.   Komisia môže v priebehu vykonávania tohto rozhodnutia kedykoľvek rozhodnúť, že odoberie alebo pozastaví prenesené riadiace právomoci, ak sa bude domnievať, že sa už neplnia povinnosti Bývalej juhoslovanskej republiky Macedónsko vyplývajúce z tohto rozhodnutia.

      V Bruseli 18. decembra 2009

            Za Komisiu

            predseda

         José Manuel BARROSO

      (1)  Ú. v. EÚ L 210, 31.7.2006, s. 82.

      (2)  Ú. v. EÚ L 170, 29.6.2007, s. 1.

      (3)  Ú. v. ES L 248, 16.9.2002, s. 1.

      (4)  Ú. v. ES L 357, 31.12.2002, s. 1.